

Llawlyfr y Modiwl

XCC-1210

Profiad Ysgol

BA Blwyddyn 1

2025 – 2026

# **Profiad Ysgol BA Blwyddyn 1 XCC-1210**

Mae profiad ysgol yn rhan hanfodol o holl gyrsiau addysg gychwynnol athrawon. Mae'r modiwl hwn yn gyfle i chi arsylwi dysgwyr ac athrawon yn yr ysgol, rhoi cynnig ar syniadau a phrofiadau proffesiynol newydd ac, yn bwysicaf oll, adfyfyrio ar eich ymarfer eich hun a'i wella.

## Trosolwg

Bydd y modiwl hwn yn eich galluogi i gwblhau'r tri cham cyntaf o wyth o'ch datblygiad fel Athrawon Cyswllt (AC). **Bydd y camau hyn yn digwydd yn y blynyddoedd Cyfnod Sylfaen** ac yna gobeithio y byddwch yn mynd i leoliad cyn-ysgol ym mis Mai. Cewch eich rhoi mewn parau mewn ysgolion Rhwydwaith (lle bo’n bosib) ac efallai y gall ysgolion mwy o faint ddarparu ar gyfer mwy nag un pâr o athrawon cyswllt.

Bydd pob cam o'r profiad ysgol yn ddeg diwrnod. Bydd y sesiynau Ysgol Arweiniol bob amser wedi'u cysylltu'n agos â darlithoedd a gweithdai a gynhaliwyd yn flaenorol yn y Sefydliad Addysg Uwch (SAU) yn ogystal â'r cyfnod profiad ysgol blaenorol. Yn ogystal, bydd Mentoriaid Arweiniol y Rhwydwaith yn modelu ymddygiadau ac yn rhannu disgwyliadau ar gyfer diwrnodau ysgol y rhwydwaith. Bydd hyn yn sicrhau eich bod yn ystyried eich lleoliadau ysgol fel profiad parhaus yn hytrach na blociau ar wahân.

## Amcanion a diben cyffredinol

Bydd y modiwl yn dechrau datblygu eich sgiliau proffesiynol gan baratoi ac integreiddio sgiliau ac addysgeg drwy gyfnodau cynyddol o brofiadau dysgu. Caiff strwythur y modiwl ei lywio gan y Meini Prawf ar gyfer Achredu Rhaglenni Addysg Gychwynnol Athrawon yng Nghymru (Addysgu Athrawon Yfory) a'r Safonau Proffesiynol ar gyfer Addysgu ac Arweinyddiaeth i Gymru. Drwy bartneriaeth effeithiol rhwng yr ysgol a'r SAU, bydd y modiwl yn:

* rhoi cefnogaeth i chi ddatblygu amrywiaeth o sgiliau (gan gynnwys eich gwybodaeth o'r Gymraeg i hyrwyddo 'Cymraeg Bob Dydd') ac ymarfer adfyfyriol i fodloni gofynion y Safonau Proffesiynol ar gyfer Addysgu ac Arweinyddiaeth (SPAA) i ddod yn athro cymwysedig a chyfrannu at y gymuned ddysgu.
* sicrhau eich bod yn deall sut mae cymhwyso gwybodaeth ac ymarfer adfyfyriol yn darparu profiadau dysgu cyfoethog i'r dysgwyr;
* rhoi cefnogaeth i chi adnabod amrywiaeth eang o dechnegau er mwy adfyfyrio'n feirniadol ar eich datblygiad proffesiynol eich hun ac integreiddio i amgylchedd yr ysgol.

## Cynnwys y Modiwl

Byddwch yn treulio cyfnod mewn ysgol i ddechrau dysgu sut mae dod yn ymarferwyr trwy'r profiadau a enillwch mewn ysgolion Arweiniol ac ysgolion Rhwydwaith. Bydd hynny'n cynnwys:

* digwyddiadau addysgu ac adolygu wythnosol mewn clwstwr;
* arsylwadau a datblygiad paratoadol;
* ymchwil agos at ymarfer (ymchwiliadau ar raddfa fach);
* integreiddio i'r amgylchedd addysgu;
* mentora a hunan-adfyfyrio

Bydd seminarau a gweithgareddau yn ystod diwrnodau'r Ysgol Arweiniol a'r SAU yn cysylltu'n agos â chynnwys XCC1211. XCC 1212, XCB/C1213, XC1214, XCE1215.

## Asesu

Yn ystod y modiwl byddwch yn adfyfyrio'n barhaus ar eich cynnydd gyda'ch cydweithwyr a'ch mentor ac yn uwchlwytho'r dystiolaeth berthnasol i'r Pasbort Dysgu Proffesiynol (PLP), yn ogystal ag ysgrifennu arsylwadau a gwerthusiadau yn eich Dyddlyfr Proffesiynol. Ar ddiwedd y modiwl, byddwch yn dangos eich bod wedi gwneud cynnydd boddhaol yn unol â'r Safonau Proffesiynol ar gyfer Addysgu ac Arweinyddiaeth. Yn achos y modiwl hwn, caiff **llwyddo neu fethu** ei gofnodi yn y bwrdd arholi gan ddefnyddio'r Safonau Proffesiynol ar gyfer Addysgu ac Arweinyddiaeth. Mae'r holl fanylion asesu yn erbyn y safonau proffesiynol wedi eu cynnwys yn y llawlyfr asesu safonau proffesiynol ac mae manylion am sut i ddefnyddio'r Pasbort Dysgu Personol ar gael ar-lein.

## Deilliannau dysgu

Byddwch yn:

* dechrau cofnodi a gweithredu strategaethau ymchwil ar sail gweithredu addas;
* esbonio'n glir bwysigrwydd amgylchedd dysgu pwrpasol a chadarnhaol sy'n cefnogi anghenion pob dysgwr;
* gallu gwerthuso eich ymarfer proffesiynol eich hun a dechrau dangos y gallu i gydweithio a sefydlu perthynas broffesiynol gyda mentoriaid/tiwtoriaid fel sail i ddatblygu'n annibynnol;
* disgrifio amrywiaeth o dechnegau i adfyfyrio a mireinio eich ymarfer fel ymarferydd dosbarth a'ch swyddogaeth yn y gymuned ddysgu;
* gwerthuso cyfleoedd addas i ddysgwyr ddatblygu sgiliau allweddol ar draws y cwricwlwm;
* dangos eich bod yn gwneud cynnydd personol boddhaol yn ôl y Safonau Proffesiynol newydd ar gyfer Addysgu ac Arweinyddiaeth;
* nodi amrywiaeth o sgiliau cynllunio i sefydlu amgylchedd dysgu trefnus sy'n hyrwyddo dibenion y cwricwlwm ehangach/themâu trawsgwricwlaidd ac astudio sy'n seiliedig ar bwnc.

## Cyflwyno wedi’i lywio gan ymchwil ac addysgu seiliedig ar ymchwil

Mae dysgu sy'n seiliedig ar dystiolaeth ac sydd ag ymchwil yn gefn iddo'n sail i gynnwys a chyflwyniad y modiwl hwn a chaiff ei gyflwyno mewn ffordd sy'n cyfleu sut y cyfunir theori ac ymarfer. Yn y modiwl hwn byddwn yn cyflwyno ac yn disgrifio’n glir gryfderau a gwendidau tystiolaeth yn yr ymarfer diweddaraf sy'n seiliedig ar theori a thystiolaeth ac sy'n sail i'r addysgeg a'r arferion dosbarth a gaiff eu trafod. Bydd cynnwys y modiwl yn eich cyflwyno i bwysigrwydd datblygu eich gallu i fod yn ddefnyddwyr ac yn gynhyrchwyr ymchwil a datblygu eich gwybodaeth o'r sbectrwm ymchwil sy'n llywio ymarfer dysgu yn ogystal ag arsylwi fel dull casglu data.

## Arsylwi ac adfyfyrio

Yn ogystal â'r cyflwyniad cychwynnol i addysgu effeithiol, bydd y modiwl hwn yn canolbwyntio ar ddwy sgil ymchwil hanfodol i ymarferwyr: arsylwi ac adfyfyrio. Byddwch yn defnyddio'r cwestiynau hyn i lunio eich adfyfyrdod ar eich ymarfer eich hun yn ogystal â'ch arsylwadau o eraill:

* Beth wnaeth y dysgwyr?
* Beth oeddent yn ei ddysgu?
* Pa mor fuddiol oedd hynny?
* Beth wnes i? (Beth wnaeth yr athro/athrawes?)
* Beth wnes i ei ddysgu?
* Beth ydw i'n bwriadu ei wneud nesaf?

(Ebbutt, 1985, in Hopkins, D., 2014. *A teacher's guide to classroom research*. London, UK: McGraw-Hill Education).

## Cymraeg ar brofiad ysgol

**Athro Cyswllt : Gwybodaeth am Gymru a llenyddiaeth plant**

Mae annog disgyblion i deimlo balchder ynddynt eu hunain, eu cymuned a’u gwlad yn ganolog i’r pedwar diben. Er mwyn trwytho disgyblion yn eu hunaniaeth eu hunain ymgyfarwyddwch gyda hanes, daearyddiaeth, a diwylliant traddodiadol a chyfoes sy’n ffurfio hanes a chymeriad ardal a chynefin eich ysgol rhwydwaith.

**Darllenwch y set o lyfrau a roddir i chi yn eich Ysgol Arweiniol, Ysgol Cae Top**, ac yna porwch lyfrau addas ar gyfer Dysgu yn y Blynyddoedd Cynnar ac i ardal eich ysgol rhwydwaith yn y catalog chwedlau e.e. <https://llyfrau.cymru/wp-content/uploads/2019/11/Catalog_Chwedlau_2017.pdf>

## Sgiliau Iaith personol

Fel Athro Cyswllt byddwch yn modelu iaith i’r disgyblion. Anelwch at siarad ac ysgrifennu’n gywir gyda’r plant. Rhag-baratowch yr eirfa, termau a’r patrymau iaith. Hunanwiriwch trwy ddilyn Llawlyfr Gloywi’r Cwrs, Cysgliad ac Ap Sgiliau Iaith Athrawon, Coleg Cymraeg Cenedlaethol.

Siaradwch gyda’ch mentor a/neu fentor iaith arweiniol yr ysgol er mwyn sicrhau fod popeth a gyflwynir i’r plant yn gywir. Bydd eich mentor yn rhoi sylw ar eich FFAA i gywirdeb eich iaith ar lafar ac yn ysgrifenedig .

**Llawlyfr Gloywi’r Cwrs:** Ar Blackboard.

Tiwtorialau Fideo Cysgliad: <https://www.bangor.ac.uk/canolfanbedwyr/tiwtorial-cysgliad.php.cy>

Adnoddau Geiriadurol Cymraeg: <https://www.youtube.com/watch?v=6z8klxzufx8>

Ap ymarfer sgiliau iaith athrawon: <https://www.porth.ac.uk/cy/collection/sgiliau-iaith-i-athrawon>

## Tystiolaeth ar gyfer y Portffolio Iaith

Bydd angen i chi gasglu tystiolaeth o gynllunio ar gyfer datblygu sgiliau Cymraeg disgyblion neu agwedd ar lythrennedd (gwrando/ siarad/ darllen neu ysgrifennu) plant yn drawsgwricwlaidd yn y cyfnod Dysgu Sylfaen. Bydd angen :

* trafod gyda’ch mentor am gyfleoedd addas a pha sgiliau iaith neu lythrennedd rydych am eu cyflwyno a’u hymarfer;
* cadw tystiolaeth o waith 3 disgybl a’u hanodi;
* i chi holi drosoch eich hunain er mwyn derbyn sylwadau gan eich mentor am eich strategaethau addysgu llythrennedd a pha mor effeithiol oedd dysgu’r disgyblion fel bo cofnod yn y dyddlyfr proffesiynol / FfAA.

## Y Dyddlyfr Proffesiynol

Trwy gydol y modiwl bydd gennych lawer o gyfleoedd i arsylwi, ymarfer ac adfyfyrio. Byddwch yn cadw nodiadau ymchwil mewn dyddlyfr proffesiynol sydd wedi'i lunio i gefnogi'ch cynnydd fel athro cyswllt newydd. **Rhaid cwblhau’r Dyddlyfr yn ddyddiol tra ar leoliad profiad ysgol.**

## Pasbort Dysgu Personol (PDP)

Bydd angen i chi ysgrifennu ac uwchlwytho profiadau i’ch PDP tra ar leoliad, yn ogystal ag uwchlwytho tystiolaeth gefnogol (Darllenwch y tudalennau nesaf sy’n nodi pa fath o dystiolaeth y gallwch ei huwchlwytho). **Rhaid i ofynion Blwyddyn 1 y PDP gael eu cyflawni erbyn ganol fis Mai 2025, er mwyn llwyddo yn y modiwl a throsglwyddo i Blwyddyn 2.**

## Cyfrifoldebau Proffesiynol

Yn ystod y chwe wythnos mewn lleoliad ysgol rhwydwaith, dylech gwblhau'r gweithgareddau canlynol:

* Gwrandewch ar ddysgwyr yn darllen a'u cefnogi lle bo'n briodol ac o dan gyfarwyddyd y mentor;
* Mynd gydag athro ar ddyletswydd iard un diwrnod yr wythnos;
* Cynorthwyo gyda dyletswyddau gweinyddol y dosbarth dan arweiniad y mentor;
* Paratoi arddangosfa o waith plant/darpariaeth well i gefnogi’r dysgu

## Gofynion Cyfreithiol

Gofynnir i chi wneud y canlynol:

* cael copi o bolisi'r ysgol ar Amddiffyn Plant, Gwrth-fwlio, Disgyblaeth ac Atal (gall hwn fod yn gopi electronig neu gopi caled).
* sicrhau eich bod yn llenwi'r dudalen diogelu plant ar gyfer yr ysgol Arweiniol a'r ysgol Rwydwaith yn eich Dyddlyfr Proffesiynol.
* cwblhau'r cod ymddygiad proffesiynol ar-lein cyn i'r lleoliad ddechrau.

# Datblygiad Profiad Ysgol

## Wythnos 1 – 2

*Ffocws* Dechrau deall sut mae cynllunio ar gyfer dysgu mewn gwahanol gyd-destunau ac ar wahanol gamau datblygu (datblygiad cyfannol) - mae'n cefnogi'r asesu

*Asesiadau Cysylltiedig* **Dyddlyfr Proffesiynol/Pasbort Dysgu Proffesiynol**

## Wythnos 3 – 4

*Ffocws* Atgyfnerthu ac adeiladu ymhellach ar ymwybyddiaeth o gynllunio ar gyfer dysgu mewn gwahanol gyd-destunau (datblygiad cyfannol) a rheoli ymddygiad a dysgu.   
Dechrau deall asesu a'i effaith ar ddysgu disgyblion

*Datblygu ymarfer:* Micro ddysgu/addysgu fel tîm/addysgu fesul cam o dan arweiniad mentor (hyd at 30%).  
*Asesiadau Cysylltiedig*: **Astudiaethau Proffesiynol ac Addysgeg Rhan B - Portffolio Arsylwi ac Adfyfyrio.**

## Wythnos 5 – 7

*Ffocws* Atgyfnerthu ac adeiladu ymhellach ar gynllunio ar gyfer dysgu mewn gwahanol gyd-destunau (datblygiad cyfannol)/Canolbwyntio ar gynllunio tymor byr.   
Dechrau adnabod ffyrdd o allu ymgorffori cyfrifoldebau trawsgwricwlaidd a datblygu ymwybyddiaeth o addysgeg pwnc-benodol (Astudiaethau Pwnc 1.1 Llythrennedd a’r Celfyddydau).   
Adnabod y sgiliau llythrennedd a rhifedd personol sydd angen eu datblygu.

*Datblygu ymarfer* Symud ymlaen fel bo'n briodol o ficro-ddysgu/addysgu fel tîm i fwy o annibyniaeth a gwersi llawnach **(hyd at 30%).**   
Cynlluniau gwersi i ganolbwyntio ar agweddau o fewn Astudiaethau Pwnc 1.1 Datblygu llythrennedd ymhellach a 1.2 Datblygu rhifedd a TGCh ymhellach.

*Asesiadau Cysylltiedig* Paratoi ar gyfer asesiad Proffesiynol ac Addysgeg Rhan B - Portffolio Arsylwi ac Adfyfyrio  
**Y Portffolio Cymraeg** - casglu tystiolaeth ar gyfer Rhan B o'ch Portffolio Cymraeg.

**Lleoliad Byrfoddau**

|  |  |
| --- | --- |
| Ysgol Arweiniol | **MARh** - Mentor Arweiniol y Rhwydwaith **PF** - Prif Fentor |
| Ysgol Rwydwaith | **MY** - Mentor Ysgol **FfAA** - Ffurflen Asesu Addysgeg |
| Y Brifysgol | **APY** - Adroddiad Profiad Ysgol **MDaPh** - Maes Dysgu a Phrofiad |

Mae'r tudalennau canlynol yn dangos cynllun manwl y Modiwl Profiad Ysgol

# Wythnos 1 Rhagarweiniad ac arsylwi

**Gallai’r holl weithgareddau a amlinellir isod yn yr amserlen newid**

**Oni nodir yn wahanol, bydd yr holl gyfleoedd arsylwi a dysgu'n digwydd yn y dosbarth Dysgu Sylfaen. Athrawon Cyswllt (AC) i gymryd rhan weithredol.**

*Cofiwch: Tra byddant ar leoliad, dylai Athrawon Cyswllt gael 0.5 o amser Cynllunio, Paratoi ac Asesu (CPA). Hefyd, dylid anfon yr holl gynlluniau gwers a grëir gan yr Athro Cyswllt at y Mentor o leiaf 48 awr er mwyn iddynt gael eu gwirio a’u harchwilio, a dylai'r Mentor gynnig cefnogaeth/canllawiau ar gyfer gwella os oes angen.*

Erbyn diwedd Wythnos 1, dylai’r Athrawon Cyswllt fod wedi gwneud y canlynol:

* sefydlu perthynas gyda’r disgyblion (a’r staff) yn eu dosbarth a bod yn ymwybodol o’u diddordebau a’u hanghenion.
* datblygu dealltwriaeth/ymwybyddiaeth o amserlen ac arferion dyddiol y dosbarth.
* darllen stori i'r dosbarth cyfan.
* cwblhau arsylwadau ar gyfer pob diwrnod (sy’n gysylltiedig ag Aseiniad 1211).
* cwblhau tudalennau 2 – 5 yn y Dyddlyfr Proffesiynol.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Y peth cyntaf: Croeso gan y Pennaeth** a gwybodaeth hanfodol am ddiogelu **(Prif Fentor)**  **Arsylwi’r** **dosbarth cyfan** gan ganolbwyntio ar sut y trefnir yr amgylchedd a’r adnoddau i gefnogi datblygiad y disgyblion (ysgrifennu arsylwad yn y Dyddlyfr Proffesiynol).   * Beth yw'r ardaloedd gwahanol yn yr ystafell ddosbarth? * Sut mae'r ardaloedd hyn yn cael eu defnyddio'n wahanol ar wahanol adegau yn ystod y dydd? * Sut mae’r disgyblion yn defnyddio'r adnoddau? * Sut mae amgylchedd yr ystafell ddosbarth yn cefnogi dysgwyr annibynnol?   **Cefnogi** **dysgu**, gan weithredu fel Cymhorthydd Addysgu yn ôl cyfarwyddyd y Mentor.  Casglu tystiolaeth o waith disgyblion i gefnogi arsylwadau a Phrofiadau Dysgu Proffesiynol.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol.  **Athrawon Cyswllt i gwblhau tudalennau 2 – 5 yn y Dyddlyfr Proffesiynol.** | **Diwrnod Ysgol Arweiniol 11**  **Ysgol Cae Top**  **03/02/26** | **Arsylwi** **dosbarth cyfan/grŵp bach** gan ganolbwyntio ar sut mae'r athro/athrawes yn rheoli’r drefn ddyddiol a’r cyfnodau pontio/trosglwyddo rhwng gweithgareddau (ysgrifennu arsylwad yn y Dyddlyfr Proffesiynol).   * Sut mae’r athro/athrawes yn rheoli’r ystafell ddosbarth ehangach – y ddarpariaeth/ardaloedd awyr agored? * Sut mae'r disgyblion yn gwybod ble i fynd a beth i'w wneud (cyfnodau pontio/trosglwyddo)? * Sut mae'r athro/athrawes yn cyfleu eu disgwyliadau?   **Cefnogi** dysgu gan weithredu fel Cymhorthydd Addysgu yn ôl cyfarwyddyd y Mentor.  **Casglu** tystiolaeth o waith disgyblion i gefnogi arsylwadau a Phrofiadau Dysgu Proffesiynol (PDP).  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Arsylwi** **dosbarth cyfan/grŵp bach** gan ganolbwyntio ar sut mae'r athro/athrawes yn defnyddio strategaethau asesu ar gyfer dysgu (ysgrifennu arsylwad yn y Dyddlyfr Proffesiynol).   * Sut mae'r athro/athrawes yn cyfleu eu disgwyliadau/AD/MPLl? * Sut mae'r athro/athrawes yn gwybod a yw'r disgyblion wedi dysgu unrhyw beth? * Sut mae’r disgyblion yn dysgu? * Sut ydych chi'n gwybod a yw'r disgyblion wedi llwyddo i wneud y dasg?   **Cefnogi** dysgu gan weithredu fel Cymhorthydd Addysgu yn ôl cyfarwyddyd y Mentor.  **Casglu** tystiolaeth o waith disgyblion i gefnogi arsylwadau a Phrofiadau Dysgu Proffesiynol (PDP).  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol.  **Dylai’r Mentor gysylltu â'r Tiwtor Cyswllt heddiw neu yfory os oes ganddynt unrhyw bryderon cychwynnol** | **Canolbwyntio** ar y ffordd mae disgyblion yn rhyngweithio â’r ardaloedd, ac ymgysylltu, modelu a chefnogi dysgu yn yr ardaloedd hynny.   * Sut mae'r athro/athrawes yn cyfathrebu â'r cymhorthydd addysgu a’r staff cefnogi eraill?   Os na wnaed hynny eisoes, darllen stori i'r dosbarth cyfan.  Sesiwn dan arweiniad **mentor**: Cyfnod estynedig o adfyfyrio. Adfyfyrio ac adolygu'r wythnos gyfan - o sgwrs i ddosbarth cyfan i weithgareddau mewn grŵp bach.   * Beth wnaethoch chi ei ddysgu? * Beth weithiodd yn dda? * Beth yr hoffech ei newid? |

# **Wythnos 2**

**Athrawon Cyswllt i arsylwi'n weithredol ac i ymgymryd â rôl cymhorthydd addysgu am 30% o'r amserlen**

Erbyn diwedd Wythnos 2, dylai’r Athrawon Cyswllt allu gwneud y canlynol:

* trafod anghenion y disgyblion yn y dosbarth (deall eu hanghenion unigol).
* cynllunio a chyflwyno gweithgaredd cerddoriaeth i grŵp bach (yn cysylltu gydag un o aseiniadau ym modiwl 1213 – Llythrennedd drwy Gerddoriaeth).
* trafod gyda’r mentor sut i wella’r gweithgaredd ac yna ei ailgyflwyno i grŵp gwahanol (erbyn diwedd yr wythnos), gan ymateb i adborth.
* addysgu mewn tîm yn effeithiol ac adfyfyrio ar eu hymarfer eu hunain.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Arsylwi’r** mentor yn arwain grŵp o ddisgyblion a’u cefnogi'n weithredol.   * Sut mae'r mentor yn ennyn diddordeb y disgyblion? * Sut mae'r mentor yn addasu i anghenion y disgyblion? * At y dyfodol, pa strategaethau fyddwch chi'n eu defnyddio yn eich addysgu eich hun?   **Athrawon Cyswllt i** **g**efnogi’r disgyblion gyda gweithgaredd penodol neu mewn ardal adnoddau benodol.  Sut wnaethoch addasu eich strategaethau i gefnogi -   * y disgybl oedd yn ymgysylltu leiaf * y disgybl â'r cyrhaeddiad uchaf * cadw sylw’r disgyblion ar y dasg * disgyblion ag Anghenion Dysgu Ychwanegol (ADY)   **Trafod gweithgaredd Cerddoriaeth trwy Lythrennedd o’r Diwrnod Ysgol Arweiniol gyda'r mentor. Mireinio’r cynlluniau ar gyfer y gweithgaredd gyda chefnogaeth y mentor.**  **Casglu** tystiolaeth o waith disgyblion i gefnogi arsylwadau a Phrofiadau Dysgu Proffesiynol (PDP).  **Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol.   * Beth oedd yr effaith? * A oedd yn llwyddiannus? * Beth fyddech yn ei newid/ei wneud y tro nesaf? * Sut wnaethoch asesu dealltwriaeth y disgyblion o'r gweithgaredd? * Sut fyddech yn gwella'r dull cyflwyno? | **Diwrnod Ysgol Arweiniol 12**  **Ysgol Cae Top**  **10/02/26** | **Athrawon Cyswllt i** **g**yflwyno gweithgaredd cerddoriaeth i grŵp bach wedi'i gynllunio ymlaen llaw (o’r Diwrnod Ysgol Arweiniol) ac adfyfyrio arno gan ddefnyddio cwestiynau ddoe.  Yna trafod unrhyw newidiadau/addasiadau gyda'r mentor i baratoi at ailadrodd y gweithgaredd cyn diwedd yr wythnos gyda grŵp gwahanol o ddisgyblion.  **Cefnogi** dysgu yn eu dosbarth eu hunain, gan weithredu fel Cymhorthydd Addysgu yn ôl cyfarwyddyd y mentor.  **Casglu** tystiolaeth o waith disgyblion i gefnogi arsylwadau a Phrofiadau Dysgu Proffesiynol (PDP).  **Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol | **Ail-gyflwyno’r** gweithgaredd wedi’i addasu i grŵp gwahanol o ddisgyblion.  **Cefnogi** dysgu yn eu dosbarth eu hunain, gan weithredu fel Cymhorthydd Addysgu yn ôl cyfarwyddyd y mentor.  **Casglu** tystiolaeth o waith disgyblion i gefnogi arsylwadau a Phrofiadau Dysgu Proffesiynol (PDP).  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Cefnogi** dysgu yn eu dosbarth eu hunain, gan weithredu fel Cymhorthydd Addysgu yn ôl cyfarwyddyd y mentor.  O dan arweiniad Mentor: Adfyfyrio Estynedig:  Mentoriaid i wirio a yw’r adran 'Arsylwadau a Gwerthusiadau' yn cael ei gwblhau yn Nyddlyfr Proffesiynol yr Athrawon Cyswllt.  Trafod gweithgareddau'r wythnos nesaf, ac Athrawon Cyswllt i gynllunio ymlaen llaw.  **Mentor i gysylltu â’r Tiwtor Cyswllt os oes unrhyw destun pryder.** |

# Wythnos 3

Erbyn diwedd Wythnos 3, dylai’r Athrawon Cyswllt allu gwneud y canlynol:

* dangos ymwybyddiaeth o strategaethau i reoli ystafell ddosbarth yn effeithiol.
* cynllunio a chyflwyno gweithgaredd Mathemateg i grŵp (yn cysylltu gydag un aseiniad ym modiwl 1214).
* cyflwyno tasg i grŵp o ddisgyblion mewn ffordd fachog a difyr.
* creu adnoddau i gefnogi gweithgaredd.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Arsylwi’r** mentor yn cyflwyno tasg/gweithgaredd.   * Sut wnaethon nhw ysbrydoli’r disgyblion? * Sut wnaethon nhw ennyn diddordeb y disgyblion? * Sut wnaethon nhw egluro'r dasg i'r disgyblion? * Sut wnaethon nhw wirio bod y disgyblion yn deall?   **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Arsylwi’r** adnoddau a ddefnyddir gan y mentor a’r Cymhorthydd Addysgu wrth roi rhagarweiniad i’r dasg ac wrth ennyn diddordeb y disgyblion.   * Sut y defnyddiwyd yr adnoddau i ennyn diddordeb y disgyblion? * Sut y defnyddiwyd yr adnoddau i gyflwyno’r dasg/gweithgaredd?   **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **Cynllunio** gweithgaredd Mathemateg grŵp bach gan ddefnyddio templed CaBan a'i anfon at y mentor i'w wirio.  **Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol.  **2 - 3 o’r gloch**  **Sesiwn Cymraeg ar-lein** | **Arsylwi** gan ddefnyddio'r cwestiynau a ofynnwyd ddydd Llun a ddoe i gofnodi arsylwadau.  **Creu** adnoddau ar gyfer y tasg grŵp bach yfory.  **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.    **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol.  **Mentor i gysylltu â’r Tiwtor Cyswllt os oes unrhyw destun pryder.**  **A oes angen rhoi Cynllun Cefnogaeth Ychwanegol ar waith?** | **Cyflwyno’r** dasg Mathemateg grŵp bach gan ganolbwyntio ar ddefnyddio’r adnoddau ac ennyn diddordeb y disgyblion.  **Arsylwi** mewn ystafell ddosbarth wahanol  Adfyfyrio: Ar y dasg Mathemateg a wnaethpwyd heddiw gan wneud addasiadau os oes angen ar gyfer grŵp arall o ddysgwyr yfory.  Ysgrifennu un arsylwad dyddiol yn y Dyddlyfr Proffesiynol. | **Cyflwyno’r** dasg Mathemateg i grŵp bach gwahanolgan ganolbwyntio ar ddefnyddio’r adnoddau ac ennyn diddordeb y disgyblion.  **Mentor ac Athro Cyswllt** – Cynllunio gwers FfAA. Rhoddir cefnogaeth, ond rhaid i'r Athro Cyswllt gynllunio sut y bydd y dasg yn cael ei chyflwyno. Dylai’r Athro Cyswllt ddechrau cynllunio ac anfon cynllun at y mentor erbyn nos Sul.  **O dan arweiniad mentor:** Adfyfyrio estynedig am y gwersi a gefnogir ac a addysgir gan yr Athro Cyswllt:   * Beth a ddysgwyd? * Sut wnaeth y mentor asesu'r dysgu? * A oedd y gweithgareddau'n effeithiol? * A oedd angen rhoi sylw i unrhyw ymddygiadau oddi ar y dasg?   Beth oedd yr ymddygiadau?   * Beth fyddai'r mentor yn ei argymell ei wneud yn wahanol y tro nesaf?   Athrawon Cyswllt i ysgrifennu ac adolygu eu gwerthusiadau a’u harsylwadau dyddiol yn eu Dyddlyfr Proffesiynol erbyn dydd Llun**.** |

# Wythnos 4

Erbyn diwedd Wythnos 4, dylai’r Athrawon Cyswllt allu gwneud y canlynol:

* defnyddio profiad/adborth i gynllunio a chyflwyno gwers effeithiol (FfAA 1).
* datblygu technegau i ennyn diddordeb y disgyblion a defnyddio strategaethau rheoli ymddygiad yn effeithiol.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  Athro Cyswllt yn cwblhau’r cynllunio a chreu adnoddau ar gyfer FfAA 1.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  Athro Cyswllt yn cwblhau’r cynllunio a chreu adnoddau ar gyfer FfAA 1.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol.  **2 - 3 o’r gloch**  **Sesiwn Cymraeg  ar-lein** | **Cyfle ar gyfer FfAA 1**  Addysgu'r wers FfAA a gynlluniwyd ar y cyd â'r mentor.  **Mentor** i gwblhau FfAA 1 a'i rhannu gyda'r Athro Cyswllt erbyn **bore dydd Gwener**.  Os cwblhawyd FfAA 1, dylai’r Athrawon Cyswllt werthuso eu cynllunio a’u haddysgu gan ddefnyddio’r Pedwarawd Gwybodaeth (gweler tudalen 5) i gefnogi’r broses o adfyfyrio am gynllunio ac addysgu a'r effaith a gafodd hyn ar ddysgu (Bydd angen trosglwyddo’r gwerthusiad hwn i'r adran berthnasol ar y FfAA).  **Arsylwi’r** mentor ac athrawon eraill yn cyflwyno gweithgareddau sy'n cloi gwers.   * Beth yw pwrpas clo’r weithgaredd? * Sut mae’r mentor yn asesu'r dysgu? * Sut mae'r disgyblion yn dangos beth maen nhw wedi'i ddysgu? * Pa strategaethau asesu ar gyfer dysgu a ddefnyddiwyd? * Sut mae'r mentor yn defnyddio’r strategaethau hyn i lywio'r camau nesaf a chynllunio ar eu cyfer?   **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Cyfle ar gyfer FfAA 1**  Os na chafodd ei haddysgu ddoe, yr Athro Cyswllt i addysgu'r wers FfAA a gynlluniwyd ar y cyd â'r mentor.  **Mentor** i gwblhau FfAA 1 a'i rhannu gyda'r Athro Cyswllt **erbyn prynhawn fory.**  Os yw FfAA 1 wedi ei chwblhau, dylai’r Athro Cyswllt werthuso eu cynllunio a’u haddysgu gan ddefnyddio’r Pedwarawd Gwybodaeth (gweler tudalen 5) i gefnogi’r broses o adfyfyrio am gynllunio ac addysgu a'r effaith a gafodd hyn ar ddysgu (Bydd angen trosglwyddo’r gwerthusiad hwn i'r adran berthnasol ar y FfAA).  **Arsylwi’r** mentor ac athrawon eraill yn cyflwyno gweithgareddau sy'n cloi gwers.  **Cefnogi dysgu -** gan weithredu fel Cymhorthydd Addysgu yn ôl **cyfarwyddyd y mentor.**  ⁠**Adfyfyrio:** Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Cyfle ar gyfer FfAA 1**  Os na chafodd ei haddysgu ddoe, yr Athro Cyswllt i addysgu'r wers FfAA a gynlluniwyd ar y cyd â'r mentor.  **Mentor** i gwblhau FfAA 1 a'i rhannu gyda'r Athro Cyswllt **erbyn bore dydd Llun.**  Yna bydd angen i’r Athrawon Cyswllt werthuso eu cynllunio a’u haddysgu gan ddefnyddio’r Pedwarawd Gwybodaeth (gweler tudalen 5) i gefnogi’r broses o adfyfyrio am gynllunio ac addysgu a'r effaith a gafodd hyn ar ddysgu (Bydd angen trosglwyddo’r gwerthusiad hwn i'r adran berthnasol ar y FfAA).  **Athrawon Cyswllt** i gwblhau’r adrannau perthnasol ar FfAA 1 (os nad ydynt wedi gwneud hynny eisoes).  **Dylid ei uwchlwytho i'r templed cywir ar eu Pasbort Dysgu Proffesiynol. Dylid hefyd uwchlwytho unrhyw adnoddau.**  **I’w gwblhau erbyn dydd Llun 12 Chwefror fan hwyraf.**  **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  ⁠**Adfyfyrio**: Dylai cofnodion y Dyddlyfr Proffesiynol gysylltu'r deilliannau a arsylwyd, y gweithgareddau a’r deilliannau â chynlluniau posibl e.e. “Sut fyddwn i wedi cynllunio ar gyfer hyn?”  **Mentor i rannu adborth i gefnogi Gwerthuso yn y Dyddlyfr Proffesiynol.** |

# Wythnos 5

Erbyn diwedd Wythnos 5, dylai’r Athrawon Cyswllt allu gwneud y canlynol:

* arsylwi a defnyddio strategaethau asesu ar gyfer dysgu.
* cynllunio tasg ffocws a thasg ehangach a rheoli’r cyfnod trosglwyddo rhwng y 2 weithgaredd o fewn yr amser dynodedig.
* creu adnoddau addas i gyfoethogi’r dysgu.
* arsylwi’r defnydd o Gymraeg Bob Dydd (sy’n gysylltiedig ag Aseiniad 1211).

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Diwrnod Adalw**  **i’r Brifysgol**  **09/03/26**    Trafod y wers FfAA 2.  Athrawon Cyswllt i ddod â'u cynlluniau i'r sesiwn hon.  Edrych ar gynllunio ardaloedd/  ardaloedd estynedig. | **Arsylwi** gan ganolbwyntio ar gyfnodau pontio/trosglwyddo.  Sut mae’r disgyblion yn gwybod lle dylen nhw fod ar wahanol adegau o’r dydd? e.e.   * dechrau'r dydd * mynd o’r cyflwyniad i’r weithgaredd * rhwng tasgau * amser egwyl/amser cinio * mynd o’r weithgaredd i'r cloi * amser tacluso   Sut mae'r mentor yn sicrhau ymddygiad cadarnhaol yn ystod yr cyfnodau hyn?  **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **Paratoi** ar gyfer sesiynau addysgu’r wythnos hon. **Cynllunio** 2 dasg ffocws a gwella. Adfyfyrio am yr arweiniad a roddir gan y mentor. Newid cynlluniau os oes angen. Creu a pharatoi'r holl adnoddau angenrheidiol erbyn dydd Mercher.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol.  **2 - 3 o’r gloch**  **Sesiwn Cymraeg  ar-lein** | **Arsylwi** gan ganolbwyntio ar AaGD.   * Pa strategaethau AaGD mae’r mentor yn eu defnyddio yn ystod y cyflwyniad, y dasg ffocws ac yn y clo?   **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **Paratoi** ar gyfer sesiynau addysgu’r wythnos hon. Adfyfyrio am yr arweiniad a roddir gan y mentor. Newid cynlluniau os oes angen. Creu a pharatoi'r holl adnoddau angenrheidiol.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Cyflwyno** gweithgaredd gyda chyflwyniad, tasg ffocws a chlo + 1 tasg adnoddau ehangach.  Mentor ac Athro Cyswllt i gwblhau un gwerthusiad.  **Arsylwi** gan ganolbwyntioar y defnydd o Gymraeg Bob Dydd gan staff a disgyblion yn y dosbarth arferol ac mewn ystafelloedd dosbarth eraill.  **Casglu** tystiolaeth ar gyfer Rhan 2 y Portffolio Cymraeg (sy’n gysylltiedig ag Aseiniad 1211).   * Sut mae'r mentor yn defnyddio Cymraeg Bob Dydd yn yr ystafell ddosbarth? * A oes unrhyw adegau/achlysuron penodol yn ystod y diwrnod ysgol pan fyddant yn defnyddio Cymraeg Bob Dydd? * Pa eirfa/ymadroddion maen nhw'n eu defnyddio?   **Cefnogi dysgu**, os yw hynny’n bosibl - gan weithredu fel Cymhorthydd Addysgu yn ôl cyfarwyddyd y mentor.  **Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol | **Cyflwyno** gweithgaredd gyda chyflwyniad, tasg ffocws a chlo + 1 tasg adnoddau ehangach. Mentor ac Athro Cyswllt i gwblhau un gwerthusiad.  **Arsylwi** mewn 2 ardal adnoddau.  **Cynllunio** ar gyfer gwers FfAA 2 wythnos nesaf. Anfon y cynllun at y mentor erbyn nos Sul fan hwyraf.  Dechrau creu/paratoi adnoddau.  Adfyfyrio am agweddau allweddol ar gynllunio a'u rhoi ar waith yn eu cynlluniau eu hunain.  **Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol |

# **Wythnos 6**

Erbyn diwedd Wythnos 6, dylai’r Athrawon Cyswllt allu gwneud y canlynol:

* defnyddio profiad/adborth flaenorol i gynllunio a dysgu gwers sy’n cynnwys cyflwyniad, tasg ffocws a chlo (FfAA 2).
* gwella 2 ardal ddarpariaeth
* cynllunio a dysgu gwers o faes dysgu a phrofiad nad ydynt wedi’i annerch eto
* cyfathrebu eu disgwyliadau’n effeithiol gyda’r Cymhorthydd Dosbarth h.y. esbonio’r dasg a beth ydi ei rôl yn ystod y dasg.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  Addasu cynllun gwers anodedig gan y mentor a pharatoi adnoddau ar gyfer FfAA 2 a’r 2 ardal adnoddau.  **Paratoi** arddangosfa o waith disgyblion e.e. arddangosfa bwrdd neu arddangosfa wal erbyn diwedd yr wythnos.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Cyfle ar gyfer FfAA 2.**  **FfAA 2** – Gwers a arsylwyd ar y cyd gan y **mentor a’r tiwtor cyswllt**. **Mentor** i lenwi’r FfAA a'i hanfon at y tiwtor cyswllt pan fydd wedi'i chwblhau ganddynt hwythau a’r Athro Cyswllt (dim hwyrach na 48 awr ar ôl arsylwi).  **Os cwblhawyd FfAA 2**, dylai’r Athrawon Cyswllt werthuso eu cynllunio a’u haddysgu gan ddefnyddio’r Pedwarawd Gwybodaeth (gweler tudalen 5) i gefnogi’r broses o adfyfyrio am gynllunio ac addysgu a'r effaith a gafodd hyn ar ddysgu (Bydd angen trosglwyddo’r gwerthusiad hwn i'r adran berthnasol ar y FfAA).  **Trafod gwersi** dydd Iau a dydd Gwener gyda mentor.  **Cynllunio** ar gyfer gwersi ddydd Iau a dydd Gwener i ddarparu cyflwyniad, gweithgaredd, ‘pit stop’ a chlo  **Creu** adnoddau.  **2 - 3 o’r gloch**  **Sesiwn Cymraeg ar-lein** | **Cyfle ar gyfer FfAA 2.**  **FfAA 2**– Os na chafodd ei haddysgu ddoe, bydd yr Athro Cyswllt yn addysgu gwers FfAA i'w harsylwi ar y cyd gan y **m**entor a’r tiwtor cyswllt. **Mentor** i lenwi’r FfAA a'i hanfon at y tiwtor cyswllt pan fydd wedi'i chwblhau ganddynt hwythau a’r Athro Cyswllt (dim hwyrach na 48 awr ar ôl arsylwi).  **Os cwblhawyd FfAA 2**, dylai’r Athrawon Cyswllt werthuso eu cynllunio a’u haddysgu gan ddefnyddio’r Pedwarawd Gwybodaeth (gweler tudalen 5) i gefnogi’r broses o adfyfyrio am gynllunio ac addysgu a'r effaith a gafodd hyn ar ddysgu (Bydd angen trosglwyddo’r gwerthusiad hwn i'r adran berthnasol ar y FfAA).  **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **Sicrhau** bod y cynlluniau gwersi a’r adnoddau yn barod at wersi yfory a dydd Gwener. | **Athro Cyswllt i gyflwyno’r** wers weithgaredd a gynlluniwyd ddydd Mawrth - rhagarweiniad i'r dosbarth cyfan, yna gweithgaredd grŵp a gweithgaredd sy'n cloi'r wers.  Mentor ac Athro Cyswllt i gwblhau un gwerthusiad.  **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. | **Athro Cyswllt i gyflwyno’r** wers drawsgwricwlaidd a gynlluniwyd ddydd Mawrth - rhagarweiniad i'r dosbarth cyfan, yna gweithgaredd grŵp a gweithgaredd sy'n cloi'r wers.  Mentor ac Athro Cyswllt i gwblhau un gwerthusiad.  **Cefnogi dysgu -** gan weithredu fel Cymhorthydd Addysgu yn ôl cyfarwyddyd y mentor.  **⁠Adfyfyrio**: Ar ddiwedd pob dydd, bydd Athrawon Cyswllt yn adfyfyrio am y dysgu a arsylwyd ganddynt. Ysgrifennu un arsylwad dyddiol yn y Dyddlyfr Proffesiynol. |

# Wythnos 7

**Mentor a’r Athro Cyswllt i gynllunio Wythnos 7 yn annibynnol a llenwi'r tabl isod.**

Erbyn diwedd Wythnos 7, disgwylir yr bydd yr Athrawon Cyswllt:

* yn gallu addysgu cwricwlwm eang a chytbwys (gan addysgu o leiaf un gwers y dydd).
* wedi parhau i arsylwi a chymryd nodiadau yn eu hystafell ddosbarth eu hunain ac mewn dosbarthiadau eraill er mwyn cyflawni nodau personol a’r nodau yn y FfAA.
* wedi parhau i gefnogi dysgu - gan weithredu fel Cymhorthydd Addysgu o dan gyfarwyddyd y mentor.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
|  | **2 - 3 o’r gloch**  **Sesiwn Cymraeg ar-lein** | **Mentor i ysgrifennu Adroddiad Profiad Ysgol erbyn heddiw fan hwyraf a'i anfon at y Tiwtor Cyswllt i'w wirio a'i lofnodi.** | **Cyfarfod rhwng y mentor** a’r Athro Cyswllt i adolygu gwersi, trafod yr Adroddiad Profiad Ysgol a gosod targedau ar gyfer lleoliad y flwyddyn nesaf.  **Mentor** yn gwirio’r Dyddlyfr Proffesiynol. | **Adfyfyrio Estynedig -**  Athro Cyswllt i gwblhau’r arsylwadau a’r gwerthusiadau yn y Dyddlyfr Proffesiynol.  Uwchlwytho’r Adroddiad Profiad Ysgol i’r Pasbort Dysgu Proffesiynol. |

# Enghreifftiau o dystiolaeth i fodloni Safonau Proffesiynol Addysgu ac Arweinyddiaeth (SPAA)

|  |  |  |  |
| --- | --- | --- | --- |
|  |  | **Addysgeg** |  |
| **Elfen** | **Disgrifydd SAC** | **Enghreifftiau o ymarfer sy'n gysylltiedig â safonau** | **Tystiolaeth** |
| **Rheoli’r amgylchedd dysgu** | Mae'r athro'n deall pwysigrwydd sefydlu'r amgylchedd dysgu yn effeithiol a'i reoli'n barhaus ac yn gwneud hynny, er mwyn hyrwyddo arferion dysgu ac ymddygiadau cadarnhaol sy'n cyflawni'r pedwar diben ac a ddeellir gan ddysgwyr yn y cyd-destun hwnnw. | * Perthynas ragorol gyda'r holl ddysgwyr, ar lefel unigolion a dosbarth. * Meddu ar wybodaeth ardderchog am strategaethau rheoli ymddygiad. * Gwneud defnydd ardderchog o'r amser yn ystod y wers a'r lle sydd ar gael yn y dosbarth. * Disgyblion yn dangos trwy eu gwaith eu bod yn deall yr hyn a ddisgwylir ganddynt ac yn gallu egluro beth maent yn ei wneud a pham. | * Arsylwi gwersi * Cynllunio * Cynlluniau/grwpiau eistedd * Adnoddau * Taith ddysgu * Cynadledda disgyblion |
| **Asesu** | Deellir a mynegir yr ystod o ddibenion ac arferion asesu | * Gallu rhoi amrywiaeth eang o arferion asesu ar waith yn y dosbarth. * Holi'n effeithiol a rheoli trafodaeth dosbarth cyfan. * Deall sut i asesu gwybodaeth flaenorol, asesu cynnydd a nodi'r camau nesaf i'r holl ddysgwyr. * Creu cyfleoedd i ddysgwyr asesu eu hunain ac asesu cyfoedion * Mae safoni asesu yn digwydd ar lefel adran ac ysgol. | * Grwpiau * Strategaethau Asesu ar gyfer Dysgu * Arsylwi gwersi * Adfyfyrio personol * Tystiolaeth mewn llyfrau * Cynllunio * Mynychu cyfarfodydd safoni |
| **Gwahaniaethu** | Mae'r athro'n dangos gwybodaeth, dealltwriaeth a phrofiad o ddisgwyliadau uchel ac ymarfer effeithiol wrth ddiwallu anghenion pob dysgwr, beth bynnag fo'u gwahanol anghenion. | * Cynllunio a gweithredu gweithgareddau difyr sy'n ennyn diddordeb ac yn herio'r holl ddysgwyr. * Cysylltu cynllunio â deilliannau blaenorol a data perfformiad yr ysgol. * Addasu deunyddiau dysgu i sicrhau bod yr holl ddysgwyr yn gallu cael mynediad at y cwricwlwm. * Her i ddisgyblion mwy abl a thalentog | * Cynllunio * Dogfennau olrhain asesu * Enghreifftiau o waith gwahaniaethol * Grwpiau * Cynllunio |
| **Cofnodi ac adrodd** | Mae'r athro'n cynhyrchu cofnodion ac adroddiadau priodol, amserol a chywir ac yn rhoi sylwadau i hwyluso dealltwriaeth ddyfnach o ddysgu a gwella'r profiad dysgu | * Cofnodi data cyrhaeddiad yn gywir ac yn gyson yn unol â pholisi'r ysgol. * Darparu sylwadau ysgrifenedig rhagorol. * Gwneud defnydd o ddata crynodol i gynllunio'n effeithiol. * Cyfrannu’n sylweddol at adroddiadau i rieni/gofalwyr. | * Tracwyr Asesu * Enghreifftiau o farcio * Tracwyr profion * Cynllunio * Galwadau ffôn (ysgrifennu) * Cyfarfodydd gyda rhieni (ysgrifennu) |
| **Cynnwys partneriaid** | Deallir pwysigrwydd cyfranogiad cadarnhaol rhieni/gofalwyr a phartneriaid eraill, a manteisir ar gyfleoedd i arsylwi a gwerthuso prosesau. | * Deall sut y gall rhieni a phartneriaid allanol gyfrannu at ddysgu effeithiol. * Gweithio gydag asiantaethau allanol sy'n cyfrannu at y pedwar diben. * Arsylwi, gwerthuso'n feirniadol a deall y cyfathrebu â rhieni/gofalwyr. | * Ysgrifennu adfyfyriol a sut mae hyn yn gysylltiedig â'r hyn a ddarperir yn y dosbarth * Grwpiau ymyriad * Galwadau ffôn (ysgrifennu) * Cyfarfodydd gyda rhieni (ysgrifennu) |

|  |  |  |  |
| --- | --- | --- | --- |
| **Y pedwar diben i ddysgwyr** | Mae'r athro'n dangos gwybodaeth a dealltwriaeth o anghenion pob dysgwr wrth gynllunio, paratoi ac addysgu, gan sicrhau mai'r pedwar diben sy'n ysgogi profiadau dysgwyr. | * Disgyblion yn gwneud cynnydd rhagorol o fewn y pedwar diben dros gyfres o wersi. * Deall goblygiadau'r pedwar diben i gynnwys pwnc, oedran a chyrhaeddiad blaenorol y dysgwyr. * Deall perthnasedd holl gynnwys y cwricwlwm i'r pedwar diben |  |
| **Gwneud y defnydd gorau o ddisgyblaethau pwnc mewn Meysydd Dysgu a Phrofiad** | Mae'r athro'n dangos gwybodaeth a dealltwriaeth o addysgeg a disgyblaethau perthnasol o fewn ac ar draws cynnwys pwnc, meysydd dysgu a themâu trawsgwricwlaidd, ac yn cynllunio'n briodol. | * Cynllunio gwersi rhagorol a chyfres o wersi sy'n cyflawni'r pedwar diben. * Deall, cynllunio a gweithredu amrywiaeth o wahanol fathau o addysgeg sy’n addas i’r cynnwys. * Deall sut mae testun wedi ei leoli o fewn MDaPh a/neu bwnc penodol. * Cynllunio gweithgareddau rhagorol sy'n datblygu cymhwysedd digidol, llythrennedd a rhifedd dysgwyr | * Cynllunio * Samplu gwaith * Ymchwilio i'r pedwar diben a'u cysylltu â chynllunio a darpariaeth * Cynllunio (cyfrwng ac amrywiaeth) yn gysylltiedig ag ymchwil * Arsylwi gwersi * Craffu ar lyfrau |
| **Profiadau dysgu cyfunol** | Mae'r athro'n deall dewis, defnyddio a chyfiawnhau ystod o ddulliau addysgu llawn dychymyg er budd pob dysgwr. | * Mabwysiadu amrywiaeth eang o fathau o addysgeg ac amgylcheddau dysgu effeithiol, gan gynnwys, gwaith grŵp, chwarae rôl, gweithgareddau ar y we, ymweliadau oddi ar y safle, etc. * Dyfeisio a chyflwyno amrywiaeth o adnoddau dysgu arloesol er enghraifft, taflenni gwaith, gemau, apiau. | * Taith ddysgu * Teithiau - eu trefnu, tynnu lluniau ac ati… * Gwaith * Arsylwi gwersi * Craffu ar lyfrau |
| **Cyd-destunau bywyd go iawn** | Mae'r athro'n dangos dealltwriaeth o ddefnyddio cyd-destunau dilys o fywyd go iawn ar gyfer dysgu a ddarperir fel rhan naturiol o'r profiad dysgu. Mae hyn yn ymestyn profiad diwylliannol, ieithyddol, crefyddol ac economaidd gymdeithasol y dysgwr ac yn dangos rhoi cysyniadau a chrynodebau ar waith. | * Cyflwyno cynnwys cwricwlwm mewn cyd-destunau llawn dychymyg, perthnasol a dilys sy'n pwysleisio cysylltiadau â'r byd go iawn. * Datblygu gwybodaeth dysgwyr o Gymru a diwylliant Cymru trwy weithgareddau ystyrlon a chyfoethog o ran eu cyd-destun. * Deall sut y gall cyd-destun wella a datblygu sgiliau gwybyddol ym mhob dysgwr. * Deall swyddogaeth cyd-destun wrth ddatblygu cymhwysedd digidol, llythrennedd a rhifedd dysgwyr. | * Gwaith * Cynllunio * Arsylwi gwersi * Ymchwil * Adfyfyrio * Cyfarfodydd gyda chydlynwyr pwnc |
| **Cynnydd mewn dysgu** | Mae'r athro'n dangos dealltwriaeth o sut mae dysgu'n datblygu fesul cam, gan adeiladu ar brofiad a dysgu blaenorol, ac mae'n cynllunio ar gyfer cynnydd mewn dysgu yn seiliedig ar hyn. | * Ymgyfarwyddo â gofynion y cwricwlwm mewn camau dysgu blaenorol a dilynol. * Cynllunio ar gyfer dilyniant dysgu o fewn MDaPh/pynciau. * Gallu cynllunio gwersi a/neu weithgareddau sy'n cefnogi'n sylweddol gynnydd rhai dysgwyr sydd ag Anghenion Dysgu Ychwanegol | * Cynllunio a gosod gwaith gwahaniaethol * Tystiolaeth o ystyried lefelau 3/4 neu 4/5 * Cynllunio * Arsylwi gwersi * Cyfarfodydd/cysylltu ag athro/athrawes ADY/Cydlynydd ADY |
| **Themâu trawsgwricwlaidd** | Mae'r athro'n gwybod, yn deall ac yn ymwneud ag egwyddorion cynllunio ac arloesi gyda'r cwricwlwm, gyda datblygu themâu trawsgwricwlaidd sy'n berthnasol i feysydd dysgu, ac yn cyfiawnhau penderfyniadau. | * Cynllunio ac addysgu profiadau dysgu trawsgwricwlaidd rhagorol, gan wneud cysylltiadau perthnasol ac ystyrlon â Meysydd Dysgu a Phrofiad / pynciau eraill. * Cynllunio gweithgareddau gydag athrawon eraill o bynciau eraill. * Dangos dealltwriaeth ragorol o gynllunio cwricwlwm o fewn y cyd-destun Cymreig. | * Cynllunio testun * Adroddiad gan gydweithwyr eraill ar gydweithio * Ymchwilio a chysylltu ag ymarfer presennol neu yn y dyfodol |

|  |  |  |  |
| --- | --- | --- | --- |
| **Heriau a disgwyliadau** | Mae'r athro'n darparu lefelau priodol o her a disgwyliadau ar gyfer yr ystod o alluoedd a nodweddion disgyblion, gan ysgogi dysgwyr i gyflawni. | * Meddu ar ddisgwyliadau uchel ynghylch yr hyn y bydd yr holl ddysgwyr yn ei ddysgu a'u hymddygiad. * Cynllunio a gweithredu gweithgareddau difyr a heriol. * Defnyddio amrywiaeth eang o ddulliau cyfathrebu i ysgogi diddordeb, cymhelliant ac ymgysylltiad dysgwyr. * Meddu ar ddisgwyliadau uchel o bob dysgwr. | * Arsylwi gwersi * Amgylchedd dosbarth (ffotograffau ac adroddiad) |
| **Gwrando ar ddysgwyr** | Mae'r athro'n dangos parodrwydd i geisio barn dysgwyr, gwrando arni a'i hystyried er mwyn eu cynnwys a'u hannog fel cyfranogwyr gweithredol yn eu dysgu eu hunain | * Hwyluso trafodaeth ar faterion penagored, cymhleth, dadleuol neu emosiynol. * Ceisio barn disgyblion wrth gynllunio neu werthuso addysgu a dysgu. | * Arsylwi gwersi * Adfyfyrio * Cyfraniad disgyblion at gynllunio a gwaith i gyd-fynd â hyn |
| **Dysgwyr yn arwain dysgu** | Wrth gynllunio a chyflwyno, mae'r athro'n dangos ymwybyddiaeth o bwysigrwydd annog dysgwyr i adfyfyrio ar eu dysgu eu hunain | * Creu cyfleoedd i ddysgwyr asesu eu hunain a chyfoedion yn gyson ac yn effeithiol * Cynnwys dysgwyr wrth gynllunio amcanion dysgu. | * Asesu ar gyfer Dysgu * Craffu ar lyfrau * Arsylwi gwersi * Disgyblion yn creu eu Rydym yn Dysgu Sut Mae.. (WALTs) eu hunain |
| **Dyfalbarhad a gwytnwch wrth ddysgu** | Mae'r athro'n hyrwyddo a sicrhau hunan-gymhelliant a hunangyfeiriad dysgwyr wrth iddynt ddysgu. | * Cynllunio gweithgareddau sy'n annog dysgu'n annibynnol ac sy'n datblygu menter dysgwyr * Ysgogi dysgwyr i ddyfalbarhau, i ystyried problemau fel heriau, a gofyn am help pan fo angen. * Creu amgylchedd dysgu sy'n gwerthfawrogi ac yn dathlu gwaith caled a chyrhaeddiad. | * Cynllunio * Arsylwi gwersi * Craffu ar lyfrau * Ymchwil a chyswllt * Taith ddysgu * Ffotograffau |
| **Adfyfyrio ar yr hyn a ddysgwyd** | Wrth gynllunio, mae'r athro'n dangos ymwybyddiaeth o bwysigrwydd annog dysgwyr i adfyfyrio a gwerthuso yn ymwneud ag ymddygiad ac agweddau at ddysgu. | * Sicrhau bod yr holl ddysgu'n adfyfyriol a bod dysgwyr yn dod yn ymwybodol o sut a beth maent wedi ei ddysgu. * Rhoi adnoddau i ddysgwyr sy'n eu galluogi i gynllunio eu dysgu ac adfyfyrio arno, e.e. rhestrau gwirio, cyfarwyddiadau a threfnwyr. * Cyflwyno sesiynau cloi gwers yn gyson sy'n annog hunan-fonitro dysgu. | * Enghreifftiau o amser adfyfyrio * Ysgrifennu manteision adfyfyrio i ddysgwyr ac i athrawon ar gyfer cynllunio at y dyfodol * Meini prawf llwyddiant/enghreifftiau Am Beth Rydw i’n Chwilio (WILF) a sut mae disgyblion wedi adfyfyrio ar hyn a gwella eu gwaith * Arsylwi gwersi * Goleuadau traffig (Asesu ar gyfer Dysgu) |
| **Deilliannau dysgu a llesiant** | Mae'r athro'n codi ymwybyddiaeth o sut mae profiadau dysgu o ansawdd uchel a chanlyniadau perfformiad yn arwain at well dysgu ac ymdeimlad uwch o les. | * Sicrhau bod cynnydd dysgwyr yn gysylltiedig â'u lles. * Creu amgylchedd dysgu sy'n annog rhoi cefnogaeth a chydweithredu rhwng dysgwyr. * Sicrhau bod cynllun tasgau yn arwain at lwyddiant a chynnydd i'r holl ddysgwyr. | * Tystiolaeth o LWYDDIANT * Arsylwi gwersi * Gwobrwyo unigolion a grwpiau |

|  |  |  |  |
| --- | --- | --- | --- |
|  |  | **Cydweithredu** |  |
| **Ceisio cyngor a chefnogaeth** | Disgrifiad SAC Ymarfer sy'n bodloni SAC. Mae AC boddhaol yn: Ymarfer sy'n rhagori. Mae AC rhagorol yn: Ceisio cyngor a chymorth Mae'r athro'n ceisio cefnogaeth o nifer o ffynonellau ffurfiol ac anffurfiol ac yn gweithio'n agos â'r gefnogaeth honno. Mae hyn yn cynnwys arsylwi ac addysgu mewn tîm, gan ddangos lefelau cynyddol o annibyniaeth. | * Rhannu adborth o arsylwadau gwersi, adolygiadau llyfrau. * Rhannu syniadau, ymarfer llwyddiannus yn ystod amser adrannol. | * Arsylwi gwersi * Craffu ar lyfrau * Cofnodion cyfarfodydd staff gan gynnwys unrhyw gyfraniadau a wnaethoch * Adfyfyrio ar gyfarfodydd cynllunio/cyfarfodydd ADY |
| **Gweithio gyda chydweithwyr yn yr ysgol** | Mae gwaith trefnus ac adeiladol gydag ystod o gydweithwyr i wella profiad y dysgwyr yn nodwedd gyson o ymarfer yr athro. Mae adfyfyrio ar ddatblygu arbenigedd wedi'i strwythuro fel proses bersonol neu gydweithredol, fel sy'n briodol. | * Rhannu adborth o arsylwadau gwersi, adolygiadau llyfrau. * Cefnogi cydweithwyr llai profiadol naill ai'n ffurfiol neu'n anffurfiol. | * Arsylwi gwersi * Craffu ar lyfrau * Cofnodion cyfarfodydd staff gan gynnwys unrhyw gyfraniadau a wnaethoch * Adfyfyrio ar gyfarfodydd cynllunio/cyfarfodydd ADY |
| **Cefnogi a datblygu cydweithwyr** | Mae'r athro'n datblygu perthynas o ansawdd uchel gyda chydweithwyr er mwyn cael effaith gadarnhaol ar brofiadau'r dysgwyr o fewn yr ysgol | * Cefnogi cydweithwyr llai profiadol naill ai'n ffurfiol neu'n anffurfiol. * Cefnogi a chymhwyso mentrau ysgol gyfan. | * Cefnogi athrawon cyflenwi neu aelodau newydd o staff * Grwpiau Cynllun Datblygu Ysgol - cofnodion, cynllun gweithredu ac ati… * Adfyfyrio |
| **Galluogi gwelliant** | Ceir enghreifftiau o welliant yn neilliannau dysgwyr wedi i'r athro ofyn am gyngor a gweithredu arno. | * Hunan-adfyfyrio a thrafodaethau proffesiynol yn dilyn arsylwadau gwersi ac adolygu llyfrau. * Cynllunio gweithredu i gefnogi meysydd i'w gwella. | * Adfyfyrio * Cynlluniau gweithredu |

|  |  |  |  |
| --- | --- | --- | --- |
|  |  | **Dysgu proffesiynol** |  |
| **Darllen yn ehangach**  **a chanfyddiadau ymchwil** | Mae'r athro'n dangos rhagor o hyder a dealltwriaeth o ran theori ac ymchwil am asesu, addysgeg, datblygiad plant a phobl ifanc a dysgu sy'n berthnasol i gynllunio ac ymarfer o ddydd i ddydd. | * Cymryd rhan mewn ymchwil gweithredu adrannol. * Cymryd rhan mewn ymchwil gweithredol ehangach. | * Ymchwil a sut mae hyn yn dylanwadu ar gynllunio a chyflwyno |
| **Rhwydweithiau a chymunedau proffesiynol** | Mae gan yr athro ddealltwriaeth wybodus o gyfraniad ymchwil, gan gynnwys ymchwil weithredol ar raddfa fechan, i ddatblygiad ymarfer. | * Ymwneud â datblygiad proffesiynol gyda sefydliadau megis GwE, CBAC, projectau cymunedol, etc. | * GwE * Dysg * Pontio/safoni |
| **Dysgu proffesiynol parhaus** | Mae'r Pasbort Dysgu Proffesiynol yn dylanwadu ar adfyfyrio beirniadol parhaus yr athro a'r hyn mae'n ei ddysgu ac mae'n ddatblygiadol gan ei fod yn annog twf proffesiynol pellach. | * Cyrchu a defnyddio'r PDP i adfyfyrio ar ymarfer proffesiynol. * Bod yn gyfarwydd â phedwar diben dysgu ac ymgorffori yn eich datblygiad eich hun. | * Adfyfyrio * Tystiolaeth o gyrsiau, hyfforddiant, HMS a sut mae hyn yn cael ei ymgorffori mewn ymarfer |
| **Sgiliau Cymraeg** | Mae yna ymrwymiad i ddatblygu sgiliau personol fesul cam o ran defnyddio'r Gymraeg. | * Dilyn polisi'r ysgol ar weithredu strategaethau i hybu'r iaith Gymraeg a'i diwylliant. * Gwella eich sgiliau eich hun yn yr iaith Gymraeg. | * Cyrsiau Cymraeg * Polisi'r ysgol * Cynlluniau a chyfraniadau grŵp y Cynllun Datblygu Ysgol * Arsylwi gwersi |

|  |  |  |  |
| --- | --- | --- | --- |
|  |  | **Arloesi** |  |
| **Cynnig arbenigedd** | Mae'r athro'n modelu repertoire cynyddol o dechnegau addysgu, wrth i'r arbenigedd ddod i'r amlwg a ffynnu, er mwyn llywio a gwella datblygiad pobl eraill. | * Rhannu adborth o arsylwadau gwersi, adolygiadau llyfrau. * Rhannu syniadau, ymarfer llwyddiannus yn ystod amser adrannol. * Arweiniad yn cael ei gynnig i gydweithwyr mwy newydd neu lai profiadol. | * Arsylwi gwersi * Craffu ar lyfrau * Adfyfyrio/ysgrifennu am gyfnodau pan rydych wedi rhannu syniadau/canlyniad llwyddiannus |
| **Datblygu technegau newydd** | Mae ymchwil ar ddatblygiad gwybyddol, cymdeithasol, emosiynol a chorfforol yn cael effaith gadarnhaol ar addysgeg. Gall yr athro ddangos sut mae dirnadaeth broffesiynol a dadansoddiad beirniadol yn cael eu dwyn ynghyd wrth lunio arferion datblygu | * Defnyddio hunan-adfyfyrio i nodi meysydd i'w datblygu. * Cymhwyso syniadau newydd sydd wedi deillio o gydweithio neu brojectau ymchwil gweithredol. | * Adfyfyrio * Cynllun gweithredu * Cynllun Datblygu Ysgol |
| **Gwerthuso effaith newidiadau mewn ymarfer** | Mae'r athro'n gofyn am gefnogaeth a chyngor gan gydweithwyr i ddatblygu dulliau arloesol o fewn y dosbarth fel y gellir gwerthuso, dadansoddi a rhannu eu heffaith. | * Mae deialog yn dilyn arsylwadau gwersi ac adolygiadau llyfrau yn arwain at newidiadau mewn ymarfer. * Dod â syniadau arloesol o'r gymuned ehangach i'r ysgol a chydweithwyr eraill. | * Arsylwi gwersi * Craffu ar lyfrau |

|  |  |  |  |
| --- | --- | --- | --- |
|  |  | **Arweinyddiaeth** |  |
| **Cymryd cyfrifoldeb drosoch eich hun** | Mae'r athro'n dangos agwedd ac ymddygiad proffesiynol, ac yn datblygu perthynas gadarnhaol gyda dysgwyr, rhieni/gofalwyr a chydweithwyr, sy'n dangos ymrwymiad personol i egwyddorion sylfaenol tegwch a hybu i'r eithaf botensial pob dysgwr. | * Diweddaru eich datblygiad proffesiynol eich hun yn barhaus. | * Cyrsiau hyfforddi (cadw cofnod) * Cylchlythyrau GwE/Dysg |
| **Ymarfer cyfrifoldeb corfforaethol** | Mae'r athro'n gwybod ac yn deall beth yw'r cyfrifoldebau cytundebol, bugeiliol, cyfreithiol a phroffesiynol a'r cyfrifoldebau iechyd a diogelwch. | * Glynu’n llwyr at holl bolisïau'r ysgol a'u cymhwyso'n llwyddiannus. * Mae cynlluniau gweithredu yn cefnogi cydweithwyr i wneud gwelliannau. | * Cymryd rhan mewn adolygu polisïau a chreu rhai newydd * Copïau o bolisïau a ddiwygiwyd ac ati * Cynllun gweithredu pan fydd cyngor wedi ei geisio |
| **Arwain cydweithwyr, projectau a rhaglenni** | Dangosir dealltwriaeth ac ymrwymiad yr athro i arwain dysgu trwy brofiadau cydweithredol mewn ysgolion a chyd-destunau eraill. | * Rhannu datblygiadau pwnc-benodol neu addysgeg gyda chydweithwyr. * Cefnogaeth ffurfiol neu anffurfiol i gydweithwyr ddatblygu ymarfer gorau. | * Enghreifftiau o rannu gwybodaeth gyda chydweithwyr * Adfyfyrio * Adroddiad gan gydweithiwr |
| **Cefnogi swyddogaethau arweinyddiaeth ffurfiol** | Mae'r athro'n dangos eu bod yn deall natur y cyfrifoldebau o fewn ac ar draws timau ac yn deall y cyfraniad y mae unigolion yn ei wneud at ethos yr ysgol ac at gyflawni gweledigaeth yr ysgol yn llwyddiannus. | * Cefnogaeth gadarnhaol a gweithredu holl bolisïau'r ysgol. | * Arsylwi gwersi |